title: "Ialev"
text: "Di Ialev (platd\u00fctsk Elv, D\u00fctsk Elbe, Tschechisk Labe, Latiinsk Albis) es di tr\u0113rgurtest Stroom \u00f6n D\u00fctskl\u00f6n. \n\nDi Ialev kumt fan Tschechien en bi Cuxhaawen iin \u00f6n di Nuur\u0111see.\n\nTwiigern bi Hamborig\nUastern fuar Hamborig lapt di Ialev \u00fcs en B\u00f6\u00f6g lefts om of s\u00fc\u0111erfuar. En bet fan dit Weeter wel da lefer lik \u00fct laap, en diar kum litjeri Twiigern fan.\n\n Di Dove Elbe di \"Doov Ialev\", wat h\u00f6\u00f6r Noom diarfan heer, das em en Dik diarfuar seet heer, dat dit Weeter diar ek muar d\u00f6\u00f6rlaap ken. J\u00fc giar nuur\u0111ern bi dit Ialev-Ail\u00f6n Neuengamme en s\u00fc\u0111ern bi Altengamme / Curslack fuarbi naa Billwerder en Moorburg, hur dit Weeter bi di Allerm\u00f6he (Dit \"\u00dc\u0111er M\u00fcring\") we\u0111er iin \u00f6n di gurt Stroom giar. Di Dove-Elbe es di Nuur\u0111erkant fan Neuengamme. - Neuengamme es me di Dik fuar di Uastern M\u00fcring fan di diarfan \"Doov\" Ialev-Jerem dr\u00fcget en wonen uuren. Dit es me di Gose Elbe likwel sa, wan des uk ek sa diip wesen es.\n\n Di Gose Elbe (Flak Ialev) es uk fan Uasten me en Dik fan di Ialev ofsl\u00f6\u00f6ten uuren. J\u00fc es \u00f6n di S\u00fc\u0111erkant fan Neuengamme, fii\u0111er s\u00fc\u0111erfuar es dit Ail\u00f6n Kirchwerder. Di Gose-Elbe lapt aur S\u00fc\u0111er-en Weesterkant fan Neuengamme bi Allerm\u00f6he me di Dove-Elbe t\u00f6hop iin \u00f6n di Nuur\u0111er-Ialev.\n\nFan di Diken fuar Dove- en Gose-Elbe waar dit Weeter iin \u00f6n di Ialev diiper, aurdat diar muar Weeter d\u00f6\u00f6rl\u00f6p, wat ek muar t\u00f6 Sir wechk\u00fcr. Diarfan es di S\u00fc\u0111er-Ialev me di Haawen fan  Harburg man fors\u00f6ningt, en di Nuur\u0111er-Ialev h\u00f6l h\u00f6\u00f6r beeter frii.\n\nM\u0113rsk Flak of Curslack\nNuur\u0111ern fan Neuengamme en weestern fan Altengamme es en gurt Stek L\u00f6n, wat bluat me Greewen dr\u00fcg t\u00f6 hual es, Curslack.\n\u00d6n di Nuur\u0111erkant wiar dit Weeter ek gur luas t\u00f6 uur, en sa waar en Graav, di Brookwetterung, wat noch mener fan We\u0111er \u00fcs fan Weeter kumt, \u00f6nliar. Diar lapt dit Weeter iin en l\u00f6nigt da weesterfuar iin \u00f6n di Dove-Elbe.\n\nMung Bergedorf me di Brookwetterung en di Brookdeich \u00f6n Nuur\u0111en sa \u00fcs Curslack \u00f6n S\u00fc\u0111ern giar deling di Autobaan 25 fan Geesthacht naa Hamborig, wat uk dr\u00fcg h\u00f6len uur skel.\n\nFjuur L\u00f6nen\nFan di litj Stroomern es dit L\u00f6n \u00fcs Ail\u00f6nen \u00fctenachtler skiaren, Curslack, Altengamme, Neuengamme en Kirchwerder. Des sen di Vierlande of di \"fjuur L\u00f6nen\", hur Greentj\u00fcch en Bloomern gur wuksi ken.\n\nT\u00f6stroomer en Weetermasen\n\nFutnooten \n\nStroom \u00f6n D\u00fctskl\u00f6n\n\nStroom \u00f6n Euroopa"